संगठन के जिला अध्यक्ष मा. दिनेश नागर ने कहा की जिस भवन से जिले के विकास की योजनाएं एवं केंद्र व राज्य सरकार की स्वच्छ भारत योजना की शुरुआत होती है उसी भवन में शौचालयों की यह स्थिति है तो कैसे जनपद गौतम बुद्ध नगर में स्वच्छ भारत का मिशन पूरा होगा। उन्होंने कहा कि अधिकारियों की इस लापरवाही से तो यह लगता है कि सरकार के द्वारा लाखों करोड़ों रुपए विज्ञापन के रूप में खर्च करना बेकार साबित होगा। उन्होंने कहा कि यदि जल्द ही शौचालयों की साफ-सफाई नही की गयी तो संगठन धरना-प्रदर्शन करने को मजबूर होगा।